  Майя Бывальцева 2019-тӥ арын «Удмуртия» издательстволы 100 ар тырмемен валче таяз арын поттэм ваньмаз книгаосаз нимысьтыз пусэз луоз. Со сярысь ивортодэтъя «Удмуртия» агентстволы ужъюртлэн кивалтӥсез Юрий Кузнецов вераз. Пуслы инъет луиз Удмуртиысь калык суредасьлэн Менсадык Гариповлэн кылем даурын «Удмуртия» издательствоын потэм книгалы лэсьтэм ужъёсыз пӧлысь одӥгез. 1986 арын потӥз «Мифы, легенды и сказки удмуртского народа» книга потӥз, самой со книгалы лэсьтэм суред со. Малпаським вал, может, кыӵе ке но пус «Удмуртия» издательстволэн 100 арезлы малпаны, кылдытыны. Как раз лэсьтыны кутскимы переиздание со книгаез но малпаськом, мар бен малпаны, куке тани со вань ини. Пуштроссэ но возьматэ, собере милям одӥгез тужгес тодмо книгамы вылэ ик чӧлске. Сое ик кутӥмы. 2019-тӥ арын потӥсь вань книгаосын со эмблема, со пус луоз Юрий Кузнецов, «Удмуртия» книгапоттоннилэн кивалтӥсезСолэн кылъёсызъя, «Мифы, легенды и сказки удмуртского народа» книга поттыны дась ни, но ку со лыдӟись доры вуоз, али шуг вераны. Озьы ик со пусйиз, бичетэ Менсадык Гариповлэн выль суредъёсыз но пырозы шуыса. Тодэ вайытом, нимысьтыз пусэн нырысетӥосыз пӧлын Ядкария Дорофеевалэн «Мелодия любви» книгаез потӥз.  Тегъёс: Лулчеберет Ижкар Удмуртия книгаос книгапоттонни  